ÅR C

**KRISTI LEGEMS OG BLODS FEST**

P: Kære kristne! Ved at mætte fem tusind mand med fem brød og to fisk viste Jesus, hvilken ufattelig velsignelse han kan give, selv gennem små brød. Lad os bede ham give os respekt og taknemmelighed for hans nærvær og gave i eukaristien:

1. For præsterne, som daglig fejrer Alterets sakramente,

at de må gøre det til velsignelse for hele Guds folk.

Derom beder vi.

A: Herre, hør vor bøn.

2. For dem, som udfører vigtige opgaver i denne verden,

at de med tilbedelse må hente kraft i sakramenterne.

Derom beder vi.

A: Herre, hør vor bøn.

3. For de syge, også når de ikke kan komme i kirke,

at de må få trøst og styrke ved det himmelske brød.

Derom beder vi.

A: Herre, hør vor bøn.

4. At vi må vise ærefrygt for Kristi legeme og blod,

efter at Herrens ord er udtalt over brødet og vinen.

Derom beder vi.

A: Herre, hør vor bøn.

P: Almægtige Gud, himmels ke Fader,

din Søn er præst til evig tid på Melkisedeks vis.

Kom til os, når vi med ham

frembærer brød og vin som offer.

Han, som lever og råder fra evighed til evighed.

A: Amen.